En mand truede kort før klokken 16 lørdag personalet i Dagli´Brugsen med en kniv. Det oplyser Nordjyllands Politi, der for nuværende ikke har ret mange informationer om røveriet. Manden kom ind i forretningen og var maskeret med en hue, han var iført sort tøj, og ifølge politiets oplysninger forsvandt han løbende fra Dagli´ Brugsen efter røveriet. Manden beskrives som almindelig af bygning, og ifølge Nordjyllands Politi talte manden med mellemøstlig accent. Har man oplysninger i sagen, modtager Nordjyllands Politi gerne oplysninger på telefon 114.
Maskeret mand truede med kniv i Dagli´ Brugsen i Tranum og fik et ukendt kontant pengebeløb med sig.